# data[].attributes.headline
Istentisztelet - Olasztelek, 2020. június 28

# data[].attributes.subject
Istentisztelet - Olasztelek, 2020. június 28

# data[].attributes.attachment_link.title
Istentisztelet - Olasztelek, 2020. június 28, vasárnap

# data[].attributes.attachment_link.title
Istentisztelet - Olasztelek, 2020. június 21, vasárnap

# data[].attributes.headline
Istentisztelet - Olasztelek, 2020. június 14

# data[].attributes.subject
Istentisztelet - Olasztelek, 2020. június 14

# data[].attributes.attachment_link.title
Szabadtéri istentisztelet - Olasztelek, 2020. június 14, vasárnap

# data[].attributes.headline
Istentisztelet - Olasztelek, 2020. június 7

# data[].attributes.subject
Istentisztelet - Olasztelek, 2020. június 7

# data[].attributes.attachment_link.title
Szabadtéri istentisztelet - Olasztelek, 2020. június 7, vasárnap

# data[].attributes.headline
Pünkösd II. nap, 2020. június 1 - szabadtéri istentisztelet

# data[].attributes.subject
Pünkösd II. nap, 2020. június 1 - szabadtéri istentisztelet

# data[].attributes.attachment_link.title
Pünkösd II. nap, szabadtéri istentisztelet - Olasztelek, 2020. június 1

# data[].attributes.headline
Pünkösd I. nap, 2020. május 31 - szabadtéri istentisztelet

# data[].attributes.subject
Pünkösd I. nap, 2020. május 31 - szabadtéri istentisztelet

# data[].attributes.attachment_link.title
Pünkösdi szabadtéri istentisztelet - Olasztelek, 2020. május 31

# data[].attributes.headline
SZABADTÉRI ISTENTISZTELET - Olasztelek, 2020. május 24

# data[].attributes.subject
SZABADTÉRI ISTENTISZTELET - Olasztelek, 2020. május 24

# data[].attributes.attachment_link.title
Szabadtéri istentisztelet - Olasztelek, 2020. május 24

# data[].attributes.headline
ÁLDOZÓCSÜTÖRTÖK - szabadtéri istentisztelet, Olasztelek, 2020. május 21

# data[].attributes.subject
ÁLDOZÓCSÜTÖRTÖK - szabadtéri istentisztelet, Olasztelek, 2020. május 21

# data[].attributes.attachment_link.title
Áldozócsütörtök - szabadtéri istentisztelet, Olasztelek, 2020. május 21

# data[].attributes.headline
VASÁRNAPI IGE - Olasztelek, 2020. május 17

# data[].attributes.subject
VASÁRNAPI IGE - Olasztelek, 2020. május 17

# data[].attributes.body
„Menet közben a sokaság minden oldalról szorongatta Jézust. Ekkor egy asszony, aki tizenkét éve vérfolyásos volt, és minden vagyonát az orvosokra költötte, de senki sem tudta meggyógyítani, odament, hátulról megérintette a ruhája szegélyét, és azonnal elállt a vérzése. Jézus ezt kérdezte: Ki érintett engem? ...mert észrevettem, hogy erő áradt ki belőlem. Mikor az asszony látta, hogy nem maradhat észrevétlen, remegve előjött, leborult előtte, és elbeszélte az egész nép előtt, hogy miért érintette meg őt, és hogy miként gyógyult meg azonnal. Jézus pedig ezt mondta neki: Leányom, hited megtartott téged, menj el békességgel!” Lukács ev. 8. rész, 42-48. vers

Számtalan háztartási eszközünk, használati tárgyunk van, amely önmagában többféle funkcióval is bír. Megvásárlásukkor, sok esetben alapvető szempont az, hogy úgymond „minél több mindent tudjon”. Pedig lehet, hogy a gyakorlatban ezeknek a sokféle funkcióknak nagyobb részét egyáltalán nem használjuk. Mosógépünk legalább egy tucat mosási program szerint képes működni, de ennek ellenére, a legtöbb alkalommal, mindenre a legkézenfekvőbb, legoptimálisabb, egy-két, jól bevált mosási programot használunk, mert ez teljesen megfelel a célnak. De van olyan helyzet is, amikor eszközeink sokkal többre képesek, mint amire mi felhasználjuk, sokkal több hasznukat vehetnénk, mint amennyit a javunkra fordítunk. Adott esetben, egy általunk megvásárolt, magasabb kategóriás termék teljesítményének csak töredékét használjuk csak ki, talán azért, mert a nem a szükségeink szerint, hanem csak az éppen divatos szokás szerinti termékek közül választottuk, amit a haszonelvű kereskedelem, fenntartás nélkül elad, anélkül, hogy érdekelné, hogy mi az ami a mi céljainknak a leginkább megfelel. Így leszünk például csúcskategóriás, nagy teljesítményű számítógép, okostelefon tulajdonosává, holott, lehet, hogy nekünk csak a legalapvetőbb funkcióira lenne szükségünk. Így a sokkal többre képes eszközeink mindig csak alapjáraton, takaréklángon működnek és úgy évülnek el, hogy még csak próbára se tettük képességeiket. De önmagunkkal is hasonló helyzetben vagyunk. A mai ember lassan a legalapvetőbb funkciók végzésére, megélésére szorítkozik, egyre kevésbé törekszik arra, hogy minél többet hozzon ki magából. Képességeit lassan átruházza másokra, élete kérdéseiben átengedi a terepet másoknak. Sok-sok kérdésben kívülálló szakemberekre bízza sorsát. Pedig sok mindenre maga is képes lenne. A régóta betegségben szenvedő asszony, a kudarcot vallott, hivatalos orvosi kezelések mellett, szinte szégyenli azt, hogy a babonásnak tűnő hit erejével próbálja megoldani nehéz helyzetét. Talán még magyarázhatná egyszerűen a Jézus rendkívüli erejével a gyógyulást, megerősödve abban, hogy mégis csak valaki más gyógyította meg. Éppen ezért csodálatos Jézus megerősítése: a te hited tartott meg! Végre sikerült magadban mozgósítanod azt a valamit, ami hozzásegített a kívánt változáshoz, gyógyuláshoz. Tanítványait is gyakran biztatja ennek a bennük lévő erőnek a mozgósítására, mellyel Jézus szerint akár hegyek is megmozgathatók. Melynek ő, maga a csodálatos példája. Mellette értjük meg igazán, hogy sokkal többre vagyunk képesek, mint amit magunkról gondolunk, vagy amit rólunk akar elhitetni a spiritualitástól egyre inkább távolodni akaró világ.

Jó volt az elmúlt időszakban annak a szikráit látni, hogy sokkal inkább tudtunk magunk felé fordulni, önmagunkat, a sokszor rejtve maradt energiáinkat, tálentumainkat felfedezni. Lehet, hogy észre sem vettük, de ennek lehet a jele egy, talán kicsit tippadtra, kicsit sósra, vagy sótlanra sikerült, de általunk megsütött kenyér, egy szakember igénybevétele nélkül összebarkácsolt kis bútordarab, vagy bármi más, ami jelzi, hogy felfedeztük magunkban a több lehetőségét. Ezt a lángot kellene tovább vinni, hogy az okkal bennünk lévő, vagy a bizonytalanság, a zűrzavaros információk által keltett félelmek, aggodalmak feloldódjanak és visszanyerjük Jézus által a hitnek, önmagunkra is jótékony hatású erejét. Mert hiába öltünk maszkot, védőruhát, hiába ültetik el bennünk a félelem vagy a rettegés magvait, minden bajjal szemben való erősebb védelmet jelenthet az, ha a hitünk erős és általa az életünk rendben van. Sok szakember háttérbe szorított véleménye, javaslata a betegséggel szemben való védekezésnek az a lehetősége, hogy minél inkább megerősítsük szervezetünket, ez által védekező képességünket. Jézus tanácsa pedig az, hogy a bennünk lévő több, a lélek erejének mozgósításával koronázzuk meg azt. Hogy életünk ne csak takaréklángon, hanem teljes erejében lobogjon!

# data[].attributes.attachment_link.title
Pintér Béla - Tüzed Uram Jézus // Ez az a nap! Reménység Esték 2020.04.27.

# data[].attributes.headline
ISTENTISZTELETRE VONATKOZÓ RENDELKEZÉSEK - 2020. MÁJ. 17

# data[].attributes.subject
ISTENTISZTELETRE VONATKOZÓ RENDELKEZÉSEK - 2020. MÁJ. 17

# data[].attributes.body
Isten segedelmével, 2020. május 17-én, vasárnap, 11 órai kezdettel rövid SZABADTÉRI ISTENTISZTELETET tartunk az olaszteleki református templom előtti téren!
Szeretettel kérjük azokat akik részt kívánnak venni, hogy tartsák magukat az érvényben lévő általános járványvédelmi előírásokhoz, az előírt fizikai távolság (legalább 1,5m) megtartásával, a fizikai kontaktus kerülésével, az előírt helyzetekben a száj és orr eltakarására alkalmas maszk használatával, az esetleges légúti fertőzésre utaló jelek (láz, köhögés, torokfájás stb.) esetén pedig távolmaradással csökkentsük az esetleges megbetegedés kockázatát!
Bármilyen krónikus betegségben szenvedő testvérünk esetében, vagy azoknak, akik előrehaladott koruk,általános egészségügyi állapotuk, vagy bármilyen ok miatt nem éreznék magukat biztonságban, a távolmaradást javasoljuk!
Azok számára, akik bármilyen ok miatt nem vehetnek részt, az alkalomról készült videofelvételt az istentiszteletet követő órákban közzé tesszük!
Isten áldása legyen mindannyiunk életén!
Tüzes-Bölöni Ferenc, lelkipásztor

# data[].attributes.headline
ÉLŐ, HANGZÓ ISTENTISZTELET - 2020. május 10

# data[].attributes.subject
ÉLŐ, HANGZÓ ISTENTISZTELET - 2020. május 10

# data[].attributes.attachment_link.title
Olasztelek - Messzelátó on Facebook Watch

# data[].attributes.body
Május második vasárnapja, az olaszteleki református gyülekezet életében az egyik legszebb ünnep, a konfirmáció alkalma! Ekkor élhetnek ifjaink első alkalommal az úrvacsora jegyeivel, amikor velük, családtagjaik, keresztszüleik, a 25, 50, 75 évvel ezelőtt konfirmáltak és a gyülekezet közösségévél együtt tehetünk bizonyságot Isten gondviselő szeretetéről!
2020. május 10-én, sajnos nem adatott meg az ünnepre való gyülekezés lehetősége, de bízunk benne, hogy Isten megteremti számunkra az ünneplésnek, örvendezésnek idejét!
Addig is fogadjuk szeretettel ifjaink rövid bizonyságtételét! Erősítse ez is hitünket a zűrzavaros időkben!
Isten áldja konfirmándus ifjainkat, szeretteiket, gyülekezetünket! 🌞🌷

# data[].attributes.headline
VASÁRNAPI ISTENTISZTELET - Olasztelek, 2020. május 10

# data[].attributes.subject
VASÁRNAPI ISTENTISZTELET - Olasztelek, 2020. május 10

# data[].attributes.body
„Boldogok, akik éhezik és szomjúhozzák az igazságot: mert ők megelégíttetnek.” Máté ev. 5. rész, 6. vers

Május második vasárnapja évek óta a konfirmáció időpontját jelenti gyülekezetünkben. Az alkalmat, amikor gyülekezetünk ifjai először részesülnek Jézus tanítványaiként az Úrvacsora jegyeiben, szeretteik, keresztszüleik, a 25-50-75 éve konfirmáltak, és a gyülekezet befogadó és támogató ölelése közepette.

A jelen körülmények közepette lehetetlenné vált ezt, az életre meghatározó élményt adó alkalmat a szokásos időben megélni, de bízunk benne, hogy Isten gondoskodik az alkalmas időről és addig is oltalmával kíséri ifjaink és mindnyájunk életét!

Jézus felnőttkorukban szólítja meg első tanítványait. Személyisége, a belőle áradó különleges erő magával ragadja őket, hogy mellé szegődjenek és ingadozással ugyan, de kitartanak mellette.

Ha azt vizsgáljuk, hogy mit ajánl nekik, vagy a hozzá csatlakozni vágyók számára Jézus, akkor nem mindig válik egyértelműen vonzóvá az ő követése. Hiszen ilyeneket hallunk, hogy a téged bántónak tartsd oda a másik orcádat, bocsáss meg az ellened vétkezőnek, dicsőség helyett válaszd a szolgálatot, a széles út helyett válaszd a keskeny utat... De ha azt nézzük, hogy mire számíthatnak ezen az úton, akkor sem mindig tűnik vonzónak ez az út. Mert egy ilyen rendkívüli úttól az ember nem terheket, keresztet, hanem elsősorban felszabadító boldogságot, gondtalan, boldog életet vár.

Pedig Jézus, a megtévesztő látszat ellenére a boldogságot kínálja fel a követőinek, ennek egyik példáját adja a boldog mondások közül kiemelt ige is: boldogok az igazságra szomjazók!

Az élet élni akarását szolgáló, elemi erővel jelentkező víz utáni szomjúsághoz, az étel utáni éhséghez hasonlóan, az ember szíve, lelke, elméje is szomjazik az igazságra. Szeretnénk belátni a kulisszák mögé, felismerni, megérteni a valóságot, az igazságot.

És ez sokszor egyáltalán nem, vagy csak részben lehetséges. Korlátoltak a megismerési képességeink, becsapnak érzékszerveink, és sokszor, a megtévesztő manipulációk, a valóságot az érdekek szerint torzító erők hatása miatt nem látjuk a tiszta képet.

Az édességgel, csemegével, édes löttyökkel elfojtható éhségérzethez, vagy szomjúsághoz hasonlóan, sokszor az igazság utáni vágyunkat is elfojtjuk, vagy elfojtják valami, csak látszólag tápláló, felüdítő pótlékkal, valami édes maszlaggal, sokszor valami más torz igazsággal. Az ember számára, egy idő után, a világ összekuszált dolgaiból az igazságot kihámozni szinte lehetetlennek tűnik, minden csak kiismerhetetlen illúzió, mely megismerésének reményéről jobb, ha lemond.

Ha mindez inkább nyugtalanságot, bizonytalanságot, értelmetlen önáltatást, önkínzást jelent, miért mondja Jézus mégis, hogy az igazság utáni éhség és szomjúság a boldogság forrása?

Talán, mert tudja, hogy, aki az igazságról, annak csak részleges felismerhetősége ellenére való kereséséről, a megismerés vágyáról lemond, az magáról az életről, önnön magáról, saját személyes életéről mond le.

Az élet magasságainak és mélységeinek személyes, önbecsapás és áltatás nélküli megélése, egyben értelmének kutatása – ha töredékében is – az maga az igazság, amelyet nem mások szemén, tálalásán keresztül, hanem önmagad ismersz meg. A keresés - maga az igazság. Az út - maga az igazság. Az élet – maga az igazság. Amint meg is fogalmazza: én vagyok az út, az igazság és az élet.

Jézus erre a csodálatos kalandra hívja tanítványait, követőit, konfirmándus ifjakat és mindannyiunkat! Megismerni benne és vele az út, a keresés, az élet izgalmát, boldogságát, felszabadító örömét!

Jóságos Istenünk!

A mai napon, a gyülekezet közös, felemelő ünneplésének hiánya fogja meg a szívünket! Ennek ellenére, add, hogy hálásak legyünk a számtalan, zavartalan ünneplés lehetőségért, amiben részünk lehetett és segíts, hogy megérezzük, mennyi mindenért töltheti be, ma is a szívünket az ünnepi öröm! Légy segítségükre, hogy mindez biztasson, erősítsen a bizonytalanságban, és felkészítsen arra az örömre, amikor majd együtt örvendezhetünk a te házadban!

Légy segítségül, hogy a hűségedről való bizonyságtétel szavai soha ne halkuljanak el ajkainkon, de a hozzád való ragaszkodásunk ne csak megszokás, ne elfogult vakbuzgóság, hanem igazi, megismert szereteteden alapuló bizalom legyen! Hiszen, te arra hívsz Jézus szavaival és példájával is, hogy az elvakultság helyett tiszta látással és értelemmel, elfogultság helyett tiszta és nyitott szívvel igyekezzünk a világ megértésére!

Köszönjük, hogy velünk vagy, segítségünkre vagy keresésünkben, akár az igazság csíráit, akár a boldogság magvait keressük és megmutatod, hogy mindaz, amit mi messzi távolba kémlelő tekintettel keresünk, az körülvesz, átitatja életünket!

Kérünk oltalmazz meg minket, családtagjainkat, szeretteinket, azokat, akiket már oly régóta nem ölelhettünk át! Légy kegyelmes azokhoz, akik a próbatételek, a betegség, a gyász nehéz pillanatait élik meg! Oltalmazd gyermekeink és ifjaink életét, segítsd őket az önállóságra való felkészülésükben, hogy nap mint nap gyarapodjanak lélekben, értelemben és bölcsességben!

Áldásoddal erősítsd, sokszorozd meg a jóban munkálkodók cselekedeteit, hogy általa a kevés, amit megtehetünk, bőséges gyümölcsöt termővé váljon! Sok mindenhez kevés a mi erőnk, de a te jóságodnak, áldó szeretetednek nincs határa!

Óvj meg minket a veszedelmektől, akár kívülről, akár belülről támadnak ránk! Fékezd meg bennünk és velünk szemben a gonosz minden erejét és add, hogy csak az juthasson el szívünkhöz és az származhasson belőle, ami igazán méltó gyermekeid, lelkeddel átitatott lényéhez!

Oltalmazd, gyarapítsd, vidd előbbre életünket, erősítsd közösségeinket, jóságoddal és kegyelmeddel öleld át gyermekeid életét, a teremtett világot!

Ámen!

# data[].attributes.headline
ÉLŐ, HANGZÓ ISTENTISZTELET - 2020. MÁJUS 3, ANYÁK NAPJA

# data[].attributes.subject
ÉLŐ, HANGZÓ ISTENTISZTELET - 2020. MÁJUS 3, ANYÁK NAPJA

# data[].attributes.attachment_link.title
Olasztelek - Messzelátó on Facebook Watch

# data[].attributes.body
„Az asszony lelke mélyéig elkeseredve könyörgött az Úrhoz, és keservesen sírt. Azután ezt a fogadalmat tette: Seregek Ura! Ha részvéttel tekintesz szolgálóleányod nyomorúságára, gondod lesz rám, és nem feledkezel meg szolgálóleányodról, hanem fiúgyermeket adsz szolgálóleányodnak, akkor egész életére az Úrnak adom...” Sámuel I. könyve 1. rész, 10-11. versek

Egy elkeseredett asszony, Anna könyörög az Úrhoz gyermekáldásért! Ő, az imádsága meghallgatását követően születendő Sámuel próféta leendő édesanyja! Szomorúságának oka, hogy bezárult a méhe, nem képes utódoknak életet adni! Szomorúságát fokozza, hogy közvetlen környezetében is van gyermekáldás, férjétől, másik feleségének is születnek fiú- és lánygyermekei! Nyilvánvaló, hogy nem férje, hanem ő maga terméketlen. Férjének második felesége is sokat bosszantja meddősége miatt. Hiábavaló a férj figyelmessége, mindezek ellenére iránta tanúsított különleges szeretete, semmi nem enyhít fájdalmán. Ezért könyörög az Úrhoz bánatában egy fiúgyermekért!

Mi bántja valójában? A női hiúság? A vetélytárs csúfolódása, az esélytelen versengés bosszantja, vagy az, ahogyan, egy ilyen helyzetben a közvélemény, a külvilág ítél, mely haszontalannak, megvetendőnek tartja?

Ezeknek, az emberi és érthető okoknak, láthatóan ellentmond az Úrnak tett, majd be is váltott ígérete, hogy neki szenteli születendő fiúgyermekét! Érthetetlen, hogy miért kéri a gyermeket, ha kész lemondani róla?

Lehet, hogy csak egyszerűen, anya, életet adó akar lenni! Nem a külvilág ítélete, nem a hiúság, nem a versengés, a bizonyítási vágy miatt, hanem csak egyszerűen azért, mert meg akarja tapasztalni az életét kiteljesítő csodát!

Anya szavunk, valami ilyen, természetes jelentéstartalmat sugall, szülő, aki továbbadja az életet. (Nyelvünk kifejező erejének szépsége és érdekessége, hogy nem csak az anya, hanem az apa esetében is, egyaránt használja, az anya esetében egyértelmű szülő nevet.)

Anya szavunk szóösszetételekben használt formája feltár egy másik jelentéstartalmat is: anyaméh, anyaöl, anyatej, anyanyelv, anyajegy, anyaföld (szülőföld), anyaország... Valami, ami túlmutatva a szülő–gyermek kapcsolaton, összekapcsol az eredettel.

Anna, valami belőle feltörő, ősi erő hatására, nem akar lemondani az áldásról. A megszületni, élni akaró élet hangja szólal meg imájában!

Nem önmagáért, nem a maga nyugalmáért nem mond le róla, hanem, hogy odaadhassa, visszaadhassa azt a Teremtőnek, a világnak.

Mondhatnánk azt is, hogy nem önmaga, a maga nyomorúsága a fontos számára, hanem a világ, mely szegényebb maradna egy meg nem született gyermekkel. Mert felismeri, anyának lenni alázat, hogy anyának lenni szolgálat. Ez teszi igazán naggyá az édesanyákat!

Ha egy anya, egy nő így látja önmagát, akkor igazán tudja értékelni az életáldást. Igazán tudja értékelni önmagát.

# data[].attributes.attachment_link.title
Olasztelek - Messzelátó on Facebook Watch

# data[].attributes.attachment_link.title
Anyák Napi köszöntő - Olasztelek, 2020. május 3

# data[].attributes.headline
VASÁRNAPI ISTENTISZTELET - Olasztelek, 2020. április 26

# data[].attributes.subject
VASÁRNAPI ISTENTISZTELET - Olasztelek, 2020. április 26

# data[].attributes.body
„Mi történt? – kérdezte (Jézus) tőlük. Ők így válaszoltak neki: Az, ami a názáreti Jézussal esett, aki cselekedetben és szóban hatalmas próféta volt Isten és az egész nép előtt; és hogyan adták át főpapjaink és főembereink halálos ítéletre és hogyan feszítették meg. Pedig mi abban reménykedtünk, hogy ő fogja megváltani Izráelt… Akkor ő így szólt hozzájuk: …Hát nem ezt kellett-e elszenvednie a Krisztusnak, és így megdicsőülnie?” Lukács evangélium 24,19.21.26.
Vannak olyan gondolkodásbeli, magatartásbeli és társadalmi beidegződések, szokások, sémák amelyeket egy-egy kérdésben egyértelműnek, teljesen elfogadottnak és kizárólagosan célravezetőnek tekintenek egy közösség, a társadalom tagjai. Hallgatólagosan, általános közmegegyezéssel úgy értékelik, hogy bizonyos dolgokat csak bizonyos módon lehet megoldani, hogy bizonyos célokat csak bizonyos módon, vagy bizonyos módszerekkel lehet elérni. Más módszerek, megközelítések nem vezetnek célra.
Hiába kínálkoznak más lehetőségek, azokat nem tekintik célravezetőnek, vagy nehézkesnek ítélik meg, így  egy-egy kérdésben, egy bizonyos  módszer, megközelítés válik uralkodóvá, mely lassan teljesen kiszorít a más lehetőségeket. Annak ellenére, hogy ez az elfogadott módszer, vagy megoldás erkölcsileg kétséges, vagy sokszor mi magunk is viszolygunk tőle.
Mert ez, az egyetlen, kézenfekvőnek tekintett módszer nem mindig annak az eredménye, hogy a sok lehetőség kipróbálása után ez az, ami valóban a leghatékonyabbnak, a legeredményesebbnek bizonyult, hanem sokszor, csak a körülmények, vagy a környezet által kikényszerített, vagy meghatározott megoldást jelenti.
Sok ilyen van mindannyiunk életében, amin nem sokat gondolkodunk, hanem úgy cselekszünk, ahogy mindenki szokott! A kommunizmus éveiben, de sajnos, azok látszólagos elmúlása után is érvényesnek tekintett felfogás, hogy „ismeretséggel” mindent el lehet érni, intézni, az érvényesüléshez nem feltétlenül kell tehetség.
Vagy a mostani élethelyzetünkben kínálkozó, kizárólagosnak tekintett megoldások: a még átfogóbb kontroll, globális irányítás.
Az emmausi tanítványok, Jézus követőinek csalódottságát magába sűrítő szavaiban is valami hasonló tükröződik, Jézustól azt várták, hogy a szabadságharcuk élére áll, mert a hatalmat csak harccal, nem szelídséggel lehet legyőzni. Pedig, talán éppen az ő példája, - hogy nem az ellenség, hanem saját vezetői adják, hatalmuk féltése miatt halálra - mutatja meg tisztán, hogy a hatalom hálójából amúgy sem szabadulhatnak.
Jézus egész munkássága során harcol ez ellen a mentalitás ellen. Szüntelen munkálkodik, hogy kitágítsa a hozzá csatlakozók látókörét, hogy felélessze a reményüket, és megmutassa, hogy vannak más utak, lehetőségek, amelyek lehet, hogy lágyabbnak tűnnek, lassabban hatnak, nem látványosak, de amelyek, meghasonlás nélkül, tartósabb eredményre vezetnek. Amelyek, nem csak egy adott helyzetet változtatnak meg, hanem a világot teszik jobbá. Egy olyan jobb világgá, amilyenben igazán szeretnénk élni!
Jézus, válaszul adott kérdésében ez is megbújik! Mi hoz nagyobb dicsőséget, mi szerez nagyobb megbecsülést, tiszteletet? Mi az, ami miatt Jézust ma is rendkívülinek tartjuk? Hogy megmaradt annak  a tanítónak, aki rendületlenül hisz a szellem, a lélek erejében, vagy akkor tisztelnénk jobban, ha elveit megtagadva hős vezérként lép fel, esetleg hősi halált hal?
A nép vezetői és az általuk feltüzelt tömeg kinyilvánítja, hogy a nyers erőszakban hisz. Barabást kéri Jézus helyett szabadon engedni! Mert a hatalom az erőszakkal szemben tud kezdeni valamit! De a szellemmel, a lélekkel szemben lényegében fegyvertelen! Hisszük ezt? Hogy a hatalom erejével szemben a Jézus ereje, a szeretet ereje lehet a jövő alapköve!
„Ügyelj a feddhetetlenre, nézd a becsületest, mert a jövendő a béke emberéé!” Zsolt. 37,37.

Jó Atyánk!
Nem vagyunk méltók, hogy hajlékunkba jöjj, de Te ma is itt vagy velünk!
Ahogy mi ragaszkodunk szeretteinkhez, keressük közelségüket, Te is úgy ragaszkodsz hozzánk, keresel minket! Nem tolakodsz, de szereteted mindig készen áll, ha útmutatásra, segítségre, támaszra, erőre, vigaszra van szükségünk!
Segíts, hogy környezetünkben mindig meglássuk szeretetednek csodálatos eszközeit és mi is annak eszközévé lehessünk! Hálásak vagyunk, kegyelemedért mely által megtartottad életünket és szeretteink életét, megőrizted hajlékainkat, megóvtál bajtól, veszedelmektől! Imádkozunk azokért, akiknek ezeket a próbatételeket kell megélniük! Adj erőt és bölcsességet a reánk váró feladatokhoz, küzdelmekhez és hitet lelki próbáinkhoz! Mutasd meg nekünk az igazán életre vezető utakat és Jézus példájával, áldásoddal segíts azokon elindulva, magunk és közösségeink számára biztosabb jövendőt keresni!
Áldd meg, a Te nevedben, a tőled kapott erővel munkálkodókat, gondoskodásukat, félelmek között is kitartó munkájukat és add, hogy a legparányibb jó cselekedet, az ínséges idők, körülmények ellenére is, százszoros gyümölcsöt teremjen!
Az imádság erejével fordulunk hozzád azokért, akik félelmekkel, magánnyal, bizonytalansággal, próbatételek, betegség, gyász, terhével élik napjaikat, akiknek talán erejük sincs arra, hogy hozzád fohászkodjanak! Mert hisszük és számtalanszor megéltük, hogy amire mi, talán csak enyhülést tudunk felkínálni, arra szereteted és Lelked ereje az igazi gyógyír! Ezzel a gyógyító szeretettel, Lelked újjá teremtő erejével légy oltalmazója, megtartója földi gyermekeid életének és a teremtett világnak!
Ámen

# data[].attributes.attachment_link.title
Olasztelek - Messzelátó on Facebook Watch

# data[].attributes.headline
VASÁRNAPI ISTENTISZTELET - 2020. április 19

# data[].attributes.subject
VASÁRNAPI ISTENTISZTELET - 2020. április 19

# data[].attributes.body
Felele Jézus: ... Én azért születtem, és azért jöttem e világra, hogy bizonyságot tegyek az igazságról. Mindaz, a ki az igazságból való, hallgat az én szómra.  Monda néki Pilátus: Micsoda az igazság? János evangélium 18 rész, 37-38 versei

János evangélista filozofikus hangnemben szemléli és szemlélteti Jézus életét, munkásságát. Gyakran használ elvont fogalmakat, szimbólumokat, törekszik a dolgok, események mélyebb értelmét is megérteni, és annak a szemszögéből megjeleníteni azokat. Így az evangélium kezdetén, ahol a más evangéliumok Jézus születésének történetét részleteiben taglalják, ott János így fogalmaz: Az ige testté lett; a világosság eljött a világba. Ugyanígy igyekszik Jézus élettörténetét is megérteni és megjeleníteni.

Evangéliumának egyik gyakran ismétlődő fogalma az igazság.

Ez, a Jézus Pilátus előtti kihallgatásának kulcsfogalma is: Azért jöttem, hogy bizonyságot tegyek az igazságról. A Pilátus reakciójában elhangzó kérdés - micsoda az igazság – pedig, azon túlmenően, hogy a Jézus fejére olvasott vádak igazságtartalmának megítélésére vonatkozó küzdelmeit jelzi, megfogalmazza azt is, hogy mennyire nehéz az embernek felismerni az igazságot és milyen nehéz annak érvényt szerezni az életében.

Az igaz szavunk, a valós, a létező valóságot jelenti. Azt a valóságot amely attól függetlenül, hogy mi az elménkkel mennyit tudunk felfogni, igazolni, bizonyítani, vagy megérteni belőle, tőlünk függetlenül létező, adott.

Az igazság, ennek megfelelően az a kép, amit mi a létezőről, a valóságról ideális esetben alkothatunk, ahogyan az, az emberi elme számára a maga teljességében megjeleníthető.

Ami összességében és nem csak részleteiben tükrözi, fedi a valóságot, teljes mértékben, minden összefüggésében összhangban van a valósággal, attól függetlenül, hogy mi felismerjük azt vagy sem.

Ismereteink végessége, annak lehetetlensége, hogy a véges felfoghassa a végtelen, adja a kettő közötti szakadékot, emberi gyarlóságunk pedig csak mélyíti azt.

Itt van Pilátus előtt a bevádolt Jézus,a maga kézzelfogható, létező valóságában. A szelídsége, alázata, őszintesége, bocsánatkészsége, szenvedése valóságában.

A vádak, gúny, harag, gyűlölet igyekszik eltorzítani az igazságot, a képet, amit Jézus alakjáról ebben a helyzetben egy kívülálló alkothat. Vajon Pilátus látja-e az igazságot? Vagy csak azt érzi, hogy amit a vádló főpapok, főemberek sugallnak számára, az nem az igazság? Igyekezete, mellyel láthatóan igyekszik Jézust felszabadítani a fejére hulló vádak alól, afelől győz meg, hogy átlát az eltorzított helyzeten. Döntése, azonban, mellyel meghazudtolja meggyőződését, elutasítja azt! Ahogyan Jézus szavai is sugallják az igazságot csak elfogadni vagy elutasítani lehet. Az igazság pedig, csak akkor ér valamit, ha elfogadjuk azt!

A valóság, sem a Pilátus döntése, sem a kereszt ellenére sem változott meg, nem lett érvénytelen! De döntése, a kereszt miatt lett az igazság rá és sokak életére hatástalan!

A tanítványok kezdeti kiábrándultsága, csalódottsága is egy részt ennek tulajdonítható! Mint ahogy a mi igazságba vetett hitünk is sokszor azon inog meg, hogy látjuk, az igazság mennyire eltorzítható, eltiporható vagy mert csalódunk, az annak érvényt szerezni hivatott igazságszolgáltatásban.

Jézus nem a maga igazát védi vádlói ellenében, talán ezért is védekezik alig a vádakkal szemben.

De nem inog meg élete szakítópróbájában sem, az Isten atyai szeretetének valóságát és annak felismert igazságát illetően! Hogy bizonyságot tegyen és megerősítsen mindannyiunkat, az elferdíthető igazság ellenére is, a gondviselő Isten szeretetének mindenkor felismerhető valóságáról!

# data[].attributes.attachment_link.title
Istentisztelet - Olasztelek, 2020. április 19

# data[].attributes.body
Ő azonban ezt mondta nekik: Ha nem látom a kezén a szegek helyét, és nem érintem meg ujjammal a szegek helyét, és nem teszem a kezemet az oldalára, nem hiszem... Jézus így szólt hozzá: Mivel látsz engem, hiszel: boldogok, akik nem látnak, és hisznek. Ján. 20,25.29.

Húsvét hajnalát követően először, a tőle nehezebb lélekkel elszakadó asszonyoknak, majd a tanítványoknak is van lehetősége találkozni az élő Jézussal.

Különlegesek ezek a találkozások, nem csak azért, mert természetellenes az, ami a megfeszített Jézussal történt, hanem azért is, mert nem mindig ismerik fel egyértelműen Jézust.

Mária először a kertésszel téveszti össze, az emmausi tanítványok, annak ellenére, hogy beszélgetve velük tart egy hosszú úton, csak a kenyér megtöréséről ismerik fel, a Genezáret tavához halászni visszatérő tanítványok pedig nem merik megkérdezni tőle, hogy ő-e az valójában. Üzeni a tanítványoknak, hogy majd Galileában találkozhatnak vele. Kicsit mintha rejtőzködne előlük…

Nem tudjuk pontosan, hogy a jelenet, melyből származik az igénk, már Galileában játszódik-e le. Jézus megjelenik tanítványainak, megmutatja sebeit. Csak Tamás hiányzik. Amikor tanítványtársai lelkesen mesélik a találkozást, Tamás kételkedésének ad hangot. Óvatos! Mint, aki már csalódott egyszer! Mint ahogy a többi tanítvány is bizonyára kételkedve, ingadozó hittel fogadta saját személyes tapasztalata előtt a Jézusról hallottakat. Csak a szemeinek, pontosabban csak a sebeknek hisz!

Jézus megmutatja neki is sebeit, hogy meggyőzze Tamást is személyes jelenvalóságáról, de megjegyzése mélyen megérint, szíven üt mindenkit: boldogok, akik nem látnak és hisznek!

Mi kell ahhoz, hogy Jézust komolyan vegyük? Kell-e az ő halála és a természet rendjét meghazudtoló feltámadása, a csoda ahhoz, hogy hitelt adjunk szavainak, tanításának?

Felismerjük-e, hogy a húsvét hajnalát követően Jézusnak nem az a fontos, hogy feltámadásáról, személyes jelenlétéről meggyőzze tanítványait és világot? Hogy odaálljon megszégyenítően az őt megtagadók, halálra adók elé, ahogy várnánk… Megérezzük-e, hogy a sírban elhangzó angyali szó - mit keresitek a holtak között az élőt - az arról is szól, amiről végül a tanítványoktól való elválása rendjén biztosítja őket: én veletek vagyok minden napon a világ végezetéig? Elgondolkodunk-e azon, hogy Jézus nem arra akarja-e irányítani a figyelmünket, amit az ő tiszta lényének és a benne megmutatkozó isteni szeretetnek jelenvalóságából és mindenek felett győzedelmeskedni tudó erejéből, a kereszt és a hatalmas sírkő sem másíthat meg?

Igen, a szemeinknek, a sebeknek hiszünk! A világ kézzelfogható törvényei, rendje győz meg minket! Vagy talán a sebeknek sem hiszünk igazán?!

Hiszen látjuk nap, mint nap a sebeket amit adunk és kapunk, az élettől egymástól.

Valóságosan érezzük, egyre nehezebben hordozzuk, de vajon meggyőznek-e minket arról, hogy ez azt jelenti valahol, valami baj van. Hogy valamit tenni kellene, valamin változtatni kellene!

Éppen ebben lehet segítségünkre Jézus, nem csak halálával és feltámadásával, hanem az örök érvényű tanításával, felülmúlhatatlan példájával!

Hogy a világban ne csak a sebeket okozó erőt lássuk meg, beletörődve annak szomorú valóságába, hanem érezzük meg teljes szívvel a jézusi szeretet életet munkáló, sebeket gyógyító, éltető erejét!

Hogy ne csak a sebeknek, az életet rontó erőnek higgyünk, hanem a világot, teremtése óta építő, gazdagító, áldó erő jelenlétéről is meggyőződjünk! Hogy ne csak a természet rendjét ismerjük fel és el, hanem ismerjük fel és a szeretet rendjét, hatalmát és elismerve szükségességét, nélkülözhetetlenségét, állítsuk életünk,világunk megújulásának szolgálatába.

Hogy ne azzal a szomorú felismeréssel menjünk tovább a Jézussal való találkozások örömből, amit a Lukács evangéliumban lejegyzett, gazdag ember és a szegény Lázár példázatában, maga Jézus fogalmaz meg: Ha Mózesre és a prófétákra nem hallgatnak, az sem győzi meg őket, ha valaki feltámad a halottak közül.

# data[].attributes.attachment_link.title
FÖLTÁMADT, ALLELUJA * Sillye Jenő, feat. Gável testvérek (Eucharist)

# data[].attributes.headline
HÚSVÉT MÁSODNAPI ISTENTISZTELET - OLASZTELEK, 2020.04.13

# data[].attributes.subject
HÚSVÉT MÁSODNAPI ISTENTISZTELET - OLASZTELEK, 2020.04.13

# data[].attributes.attachment_link.title
Olasztelek - Messzelátó on Facebook Watch

# data[].attributes.body
HÚSVÉTI ÚRVACSORA
Húsvét vasárnapján, délelőtt 10 órakor a Duna Televízió református ünnepi istentiszteletet és úrvacsoraosztást sugároz. Igét hirdet dr. Szabó István, a Magyarországi Református Egyház Zsinatának elnöke a saját családja körében. Az istentisztelet után a megterített úrasztala mellett úrvacsoráznak.
Ehhez kapcsolódunk mi is úgy, hogy mindenki odahaza, a saját családi hajlékában megteríti az úrasztalát, majd pedig a TV-n keresztül elhangzó felkérésre valljuk meg bűneinket, teszünk vallást a mi hitünkről, és magunkhoz vesszük az úrvacsora jegyeit.
Az istentisztelet közvetítésének kezdete előtt készítsenek elő személyenként egy-egy falat kenyeret és egy kevés bort külön poharakban. A jegyeket le lehet fedni ünnepi terítővel. Ahol lehetséges, ott a családfő adja a kenyeret és a bort a család többi tagjának, majd pedig ő maga vesz. Aki pedig egyedül van, az maga veheti magához a jegyeket.

# data[].attributes.body
„A hét első napján, ott ahol összegyűltek a tanítványok, bár a zsidóktól való félelem miatt az ajtók zárva voltak, eljött Jézus, megállt középen és így szólt hozzájuk: „Békesség néktek!” János evangélium 20,19

Korunknak, de napjainknak még inkább különös hangsúlyt kapott, divatos kifejezése az „on-line” (onlájn), ami a technika által megteremtett, a fizikai távolság ellenére, valós idejű, élő kapcsolat lehetőségét jelenti. Az azonnal elküldött és azonnal kézhez kapott kép-, mozgókép-, vagy hangüzeneteket, a fizikai távolság ellenére, bármikor folytatható beszélgetés, kapcsolatteremtés lehetőségét. Segítségével a legfrissebb információ, hír is szinte pillanatok alatt járja be az egész világot. Élő, közvetlen kapcsolatként lehetne magyar nyelvre fordítani.

Ma még inkább rá vagyunk utalva és hálásak vagyunk ezért a lehetőségért. Nem firtatjuk ezeknek a kapcsolatoknak a mélységét, nem mérlegeljük a megosztott információknak az értékét. Pedig időszerű lenne elgondolkozni azon, hogy az állandó, élő kapcsolat mennyire valóban élő. Hogy a technika által biztosított megnyilvánulásaink mögött mi az, ami valódi. A nekünk tetszőnek jelzett cikket valóban elolvastuk-e? A kapott, továbbküldött üzeneten valóban elgondolkodtunk-e? Hogy mindaz, ami ilyen módon eljut hozzánk megérintett-e? Hogy a könnyes szemű állapotjelző mögött valóban együttérzés van-e? Vagy az élő kapcsolat látszatával csak becsapjuk, áltatjuk magunkat és másokat. Mert az őszinteség nélkül a legmodernebb technika által garantált kapcsolat sem igazán élő, csak annak tűnő, felszínes marad.

Jézus nem csak így, virtuálisan, látszólag jelent meg a tanítványoknak és hisszük, hogy nem csak ott tudott a bezárt ajtó ellenére élő kapcsolatot teremteni velük, hanem ma is így jelenhet meg közöttünk és ma is ezt az élő kapcsolatot keresi és kínálja fel nekünk is!

# data[].attributes.body
"És szombaton nyugovának a parancsolat szerint." Lukács ev. 23. rész, 57. vers
Nehezen tudunk megbirkózni a tehetetlenség érzésével! Egyesek, az erre ítélt pillanatokban az emlékekbe, a múltba temetkeznek, mások új kihívásokat keresnek. Vannak, akik befele fordulva keresik, az elcsendesedésben a továbblépés lehetőségét és az ahhoz szükséges erőt, vannak, akik az ilyen helyzetben zajos elfoglaltsággal, pótcselekvéssel terelik el figyelmüket a tehetetlenség megterhelő érzéséről.
Jézus szenvedéstörténete súlyosan megterheli a közvetlen környezetébe tartozók, különösen az asszonyok életét ezzel, a tehetetlenség érzéséből fakadó teherrel, különösen azért, mert amíg ők tehetetlennek érzik magukat a Jézus eltiprók hadával szemben, addig  nem értik, hogy Jézus, akiről meg vannak győződve, hogy megfékezhetné, elháríthatná az őt érő indulatokat, miért nem cselekszik semmit sem. Talán titokban reménykednek, hogy mégis, tesz valamit a Mester, vagy valaki végre a számtalan követője közül...
Az "elvégeztetett" elhangzása, a sírbolt, végtisztesség nélküli sietséggel való lezárása után azonban, reménytelenül ránehezedik szívükre a tehetetlenség érzése, nincs már mit tenni!
Talán ezt sűríti magába Lukács evangéliumnak ez a jelentéktelennek tűnő sora.
De van benne egy aggodalomra okot adó intő jel is!
A Jézus közvetlen környezetéhez tartozók számtalanszor átélték a Mester felszabadító jelenlétét, mely kiterjedt a parancsolatok, vallási szokások újraértelmezésére is - nem az ember van a szombatért - melyet úgy tűnik máris elfelejtettek.
Az asszonyok magatartásának ártatlan értelmezése mellett, a korábbi parancsolatokhoz való visszaigazodásra utaló megjegyzés legyen intő jel mindannyiunknak: a tehetetlenség állapotából, annak terhes időszakát is erre használva, ne vissza, a korábbi állapotba, hanem lehetőleg előbbre lépve, előre induljunk tovább! A várt húsvét, és a benne vágyott újjáéledés, újjászületés reménye is erre hív minket!

# data[].attributes.attachment_link.title
Nagypénteki istentisztelet - Olasztelek, 2020. április 10

# data[].attributes.body
„Amikor a százados látta, ami történt, dicsőítette Istent, és így szólt: Ez az ember valóban igaz volt.” Lukács evangélium 23,47

Nem egy tanítvány szájából, nem egy farizeus, vagy főpap ajkáról, nem egy istenfélő, vallásos ember szájából hangzik el ez a kijelentés, hanem egy, Jézus kereszthalálát látó, idegen katona szájából. Máté így jegyzi le szavait: bizony Isten fia volt. A Jézushoz közel álló, de benne megbotránkozó, belőle kiábránduló, csalódó tanítványok, követők helyett, egy idegen ember ismeri fel és vallja meg Jézus igazi nagyságát. Ő látja és érti csak, aki látott már embert gondolkodás, megfutamodás nélkül meghalni valamiért, amiben hitt!

És felismeri, nem népszerűséget, figyelmet kereső kalandvággyal áll szemben, hanem igazi emberi, talán az emberi gyengeségben is megmutatkozó isteni nagyságról van szó.

# data[].attributes.body
"Akkor méne a tanítványokhoz és aluva találá őket..." (Máté ev. 26. rész,40. vers)
Jézus véresen komoly dolgokról beszél a tanítványainak: ... közületek egy elárul engem; ... nem iszom többet a szőlőtőnek a terméséből; ... ezen az éjszakán megbotránkoztok bennem; ... háromszor megtagadsz engem. Felkavaró, nyugtalanító, álmatlan éjszakákat okozó mondatok ezek, melyeket nem lehet nem komolyan venni. A tanítványok reakciója kimerülni látszik ezekben: ... én vagyok-e aki elárul, ... ha mindenki megbotránkozik is benned, én soha! De ha kételkednénk, hogy mennyire veszik komolyan a Mester szavait, akkor itt van ez a jelenet - Jézus szemmel látható gyötrődése és kérése ellenére, sorozatosan elnyomja őket az álom. Felmentenénk őket... Mit is tehetnének? Nem változtathatják meg azt,aminek meg kell történnie, maga Jézus mondta! Nem vállalhatják át azt a keresztet, amit Jézus maga vállalt magára! Amúgy is, Péter fogadkozását is elhárította.
És nem értik, hogy most semmi másra nincs Jézusnak szüksége, csak arra,hogy most egyszerűen jelen legyenek! Éberen mellette legyenek! Nem hősies kiállásra, nem fogadkozásra, nem bizonyításra, csak egyszerű csendes jelenlétre.
Hogy lássa, hogy meggyőződjön róla, hogy megérte... Megérte magát feláldozni az emberért! Hogy megérezze a támaszt, a kapaszkodót, mint a beteg, ha családtagja, betegséggel szembeni tehetetlensége ellenére is ott virraszt mellette!
Péter és tanítványtársai, öntudatlanul már itt megtagadják háromszor a Mestert, ki szenvedni készül érettük, míg ők békésen alusznak... Semmit sem értenek a Mester terveiből... Semmit nem tudnak kezdeni a készen felkínált segítséggel... Semmit sem éreznek a Mester vívódásaiból... Semmit sem fognak fel az áldozatot hozni kész Mester társtalanságából... Semmit sem sejtenek az ember felemelkedésének lehetőségeit látó Mester magányából...
Áldott legyen, hogy ezt látva, mégsem fordult meg, nem menekült el, nem hagyta őket sorsukra! Hogy mégsem hagyta az öntudatlanul szúnyókáló embert sorsára!

# data[].attributes.attachment_link.title
Szomor György - Gethsemane (Budapest, Hungary 2001)

# data[].attributes.body
"Én vagyok az életnek ama kenyere; aki hozzám jő, semmiképpen meg nem éhezik, és aki hisz bennem, meg nem szomjúhozik soha." János ev. 6 rész, 35. vers)
Szinte érthetetlen, hogy szenvedései előtt álló Jézus, a tanítványait erősíti! Az Úrvacsorává változó, közös, utolsó vacsora is egyik eszköze ennek! Az elválás előtt valami maradandót akar adni nekik!
Vajon látták-e akkor, az "én vagyok" szavakkal átnyújtott falat kenyérben, a korty borban, hogy igazából Önmaga az amit nekik ajándékoz? Csak az tudhatja, érezheti át ezt, aki már átélte az önmagából való adás felemelő csodáját! Aki megérezte már, hogy valami olyant adott, vagy kapott így, ami örökre, elválaszthatatlanul élete részévé tette a hozzá így viszonyulót! A Jézus mellett eltörpülő életünkben is vannak ilyen, naponta megismétlődő csodák! Szülő és gyermek, hitves és hitvestárs, testvér és testvér, ember és ember között, melyhez nem kellenek nagy dolgok, amelyet megérezni és megéreztetni elég egy falat kenyér! Amikor nem csupán a mesterkéletlen, őszinte önmagunkat adjuk a másik felé megnyilvánuló cselekedeteinkben, hanem az igazi lényünket, mely sokkal több mint romlatlan emberség, amiben megnyilvánul, hogy mindenek fölött Isten gyermekei vagyunk!
Így hívja elő Jézus, egész élete példájával és táplálja Önmagával a bennünk lévő Isten gyermekét, mely félő, hogy nélküle - csak tőlünk - étlen, szomjan halna...
Egész életével arra biztat, hogy ezen munkálkodjunk, ezt cselekedjük, ne csak az Ő emlékére, hanem azzal a bizonyossággal, hogy a minden mástól felszabadított, igazi lényünket hozzáadva tisztább, szebb lehet ez a világ!

# data[].attributes.body
"Amiképpen én cselekedtem veletek, ti is akképpen cselekedjetek!"
(János ev. 13. rész, 15. vers)
Általában aszerint az elv szerint viszonyulunk egymáshoz, hogy, amiképpen viselkedik velünk valaki, mi is hasonlóképpen viszonyulunk hozzá. A régi mondás szerint, amilyen a mosdó, olyan a törülköző! Érdekes, hogy a régi gondolkodásmód ezt csak a jóra vonatkoztatva állapítja meg, a népmese hőseinek a tanúsága szerint: jó tett helyébe jót várj!
Jézus cselekedete, hogy megmossa a tanítványok lábát, nem valami hízelgő,  hamis alázat, hanem őszinte összegzése mindannak, ami minden cselekedetén, szaván átsüt, hogy ő nem magának megnyerni, hanem a maga példájához  felemelni akar, szolgálatunkra, segítségünkre lenni abban, hogy a magunk erőtlenségeit leküzdve, érvényre juttassuk magunkban mindazt a többet, amire Isten gyermekeiként képesek vagyunk! Mert tudja, amit mi is sejtünk, hogy csak így adhatunk hozzá valami igazán maradandó értéket ehhez az emberi világhoz!
Ő képes volt inkább a halált vállalni, mint megtagadni a benne munkálkodó jóságot! Nekünk nem a halálba kell követnünk az Ő példáját, hanem életünkben, szavainkban, cselekedeteinkben, egymáshoz való viszonyulásunkban, hogy életünk visszanyerje természetszerű jóságát és áldássá váljon! Akkor megértjük, hogy a világot megváltoztatni elég egy érintés, egy apró cselekedet, mint a lábmosás...
Jézus természetes, igazi nagyságához érdemes mérni magunkat!

# data[].attributes.body
"Az én házam imádságnak háza!" (Lukács ev. 19.rész, 46. vers)
Jézus megtisztítja a templomot, ezekkel a szavakkal adva vissza annak igazi értékét. Sok mindennel vagyunk úgy, hogy mivel nem látjuk, hogy nem ismerjük fel igazi értékét, rendeltetését, ezért valami hozzáadott értékkel próbáljuk pótolni, helyettesíteni, még inkább elhomályosítva ezzel az eredetit. Sokszor gondoltuk, gondoljuk úgy, hogy az imádság nem elég érték, a templom, mint imádáság háza nem elégséges, pótolni, vagy helyettesíteni kell valamivel. Jézus azonban éppen ezzel a vehemens tettével mutat rá az imádság igazi nagyságára: Isten kegyelmét semmivel sem lehet kiérdemelni, megvásárolni, azt csak imádságos szívvel kérni és elfogadni lehet!
Munkálkodjunk ezekben az ünnep felé vezető napokban azon, hogy a hajlékunkban is több helyet kapva, a mi házunk is imádság házává legyen, hogy benne, személyes és családi életünkben is erőteljesebben megérezzük Isten kegyelmét, szeretetének megfizethetetlen nagyságát! Így legyen a hajlékunk az Ő házává is!

# data[].attributes.headline
HÁZI - CSALÁDI ISTENTISZTELET VEZÉRFONALA

# data[].attributes.subject
HÁZI - CSALÁDI ISTENTISZTELET VEZÉRFONALA

# data[].attributes.body
Olasztelek - 2020. április 5 - Virágvasárnap

Vasárnap délelőtt 11 órakor, az istentiszteletre szólító harmadik harangszó idejére (vagy bármely más, alkalmas, erre szentelt időpontban), kérlek keresd elő a Bibliádat, énekeskönyvedet és amennyiben erre van lehetőséged, a családod tagjaival együtt, kapcsolódj össze lélekben - a házi, családi istentisztelet által - egy rendhagyó istentiszteleti közösséggel! Így, a templom meghitt, otthonos környezetétől és egymástól ugyan távol, de Isten közelségében, hittel és reménységgel, együtt hívhatjuk segítségül az Urat!

Az igazi istentisztelethez nem kell semmi más, mint a Te nyitott szíved és a mindenhol jelenlévő, Téged szerető, jóságos Isten!

Megjegyzés: Ha mégis inkább amellett döntenél, akkor a rövid istentisztelet videofelvételét a lap legalján találod!

Szeretettel, Tüzes-Bölöni Ferenc, lelkipásztor

# data[].attributes.headline
TUDNIVALÓK A HÁZI CSALÁDI ISTENTISZTELETHEZ

# data[].attributes.subject
TUDNIVALÓK A HÁZI CSALÁDI ISTENTISZTELETHEZ

# data[].attributes.body
- Az imádságokat, bibliai igeverseket, megosztott gondolatokat, áldást, lehetőség szerint a családfő vagy valamelyik családtag olvassa fel hangosan, de olvashatja mondatonként más-más családtag is!

- Az imádság tetszés szerint kiegészíthető vagy akár szabadon is mondható!

- Az igéről és a megosztott gondolatokról beszélgethetünk, vagy elmélkedhetünk magunkban!

- Az ajánlott, vagy a családtagok által tetszés szerint kiválasztott énekek verseit énekeljük közösen!

# data[].attributes.body
Mennyei Atyánk! Jöjj közénk szereteteddel, kegyelmeddel és oltalmaddal, Jézus gyógyító erejével és a Szentlélek megtisztító és megszentelő tisztaságával! Ámen!

# data[].attributes.body
Az új énekeskönyv 42. énekének 1. és 6. versszaka – Mint a szép, híves patakra...

# data[].attributes.headline
BIBLIAI IGE: Lukács ev. 19. rész, 35-40. versek

# data[].attributes.subject
BIBLIAI IGE: Lukács ev. 19. rész, 35-40. versek

# data[].attributes.body
„Azután elvezették Jézushoz a szamárcsikót, ráterítették felsőruhájukat, és felültették rá Jézust. Amint ment tovább, az emberek az útra terítették felsőruhájukat. Mikor pedig már közeledett az Olajfák hegyének lejtőjéhez, a tanítványok egész sokasága örvendezve fennhangon dicsérni kezdte Istent mindazokért a csodákért, amelyeket láttak és ezt kiáltották: Áldott a király, aki az Úr nevében jön! A mennyben békesség, és dicsőség a magasságban! A sokaságból néhány farizeus ezt mondta neki: Mester, utasítsd rendre a tanítványaidat! De ő így válaszolt: Mondom nektek, ha ezek elhallgatnak, a kövek fognak kiáltani.”

# data[].attributes.body
- Távol maradni kényszerültünk templomunktól, mely az évszázadok során látott már számtalan nehéz, a jelenleginél bizonyára sokkal nehezebb helyzetet! Kövei bölcs némasággal őrzik az évszázadok viharainak emlékét! Ha beszélni tudnának, mi mindenről mesélhetnének...

- Éltek meg olyan időket is, amelyben félelmetes volt a rendre utasító, hitet elhallgattatni akaró szó!

- Amikor nem csendülhetett fel a megfélemlítettek ajkáról közösen, hangosan a fohász, akkor a templom évszázados kövei kiáltották világgá hangtalanul, makacs kitartással, mindazt, amit a zűrzavaros, aggodalommal teljes napokban, a falai között Isten közelségét keresők, szívükben megvallhattak volna: erősségünk, kősziklánk az Isten!

- Ma, bár a világ nem rajong érte, szabad nekünk hangos szóval megvallani mindazt, ami e bizonytalan időkben szívünknek reménységét adja! Örömmel, fennhangon elmondani, hogy van, aki féltő szeretetével, atyai jóságával azon munkálkodik, hogy megőrizzen, megtartson, magához emeljen minket! Űzzük el ezzel félelmeinket és Isten hozzánk lehajló, minket kereső szeretetében megerősödve leljük meg meg bátorításunkat, vigasztalásunkat, reményünket!

- A templomtól ugyan távol maradva, de most ne hagyjuk a szólást némán a kövekre! Ma mindannyiunknak, az egész világnak szüksége van az Isten szeretetéről bizonyságot tevő hangra!

# data[].attributes.body
Istenünk, Mennyei Atyánk! Hálát adunk neked, hogy ma otthonunk lehetett hajlékod! Köszönjük, hogy hajlékod oly sokszor volt már otthonunk, de még inkább, hogy Te magad voltál hajlékunk nemzedékről nemzedékre! Sokszor voltak ennek bizonyságai helyettünk a kövek, a nehéz időkben, vagy Tőled való eltévelyedésünk idején, de ma mi akarjuk ezt személyesen megvallani, hogy értünk való szereteted a mi oltalmunk és erősségünk! Add, hogy ma is lássuk közösségeink és életünk útján a minket biztosan vezető Jézus lábnyomát, melyet követve békességre juthatunk önmagunkkal, embertársainkkal, világunkkal és veled, mennyei Atyánkkal. Add, hogy meglássuk benne, hogy mi az ami igazán méltó a te gyermekeidhez és ehhez mérve újítsuk meg az életünket! Oltalmazz minket, hajlékainkat, szeretteinket, világunkat és benne minden gyermekedet! Vedd el a gonoszság erejét, űzd el félelmeinket, töröld el vétkeinket, indíts megbocsátásra, irgalmasságra és erősíts meg minket a jóra! Töröld le könnyeinket, enyhítsd fájdalmainkat, erősíts és vigasztalj minket! Kegyelmedben és jóságodban bízva kérünk, hallgasd meg imánkat! Ámen!

# data[].attributes.body
Az új énekeskönyv 458. éneke – Az Úr csodásan működik...

# data[].attributes.attachment_link.title
Az Úr csodásan működik - Szivárvány Kamarakórus

# data[].attributes.body
Az Úr Jézus Krisztusnak kegyelme, az Istennek szeretete, a Szent Léleknek gyógyító, vigasztaló és megszentelő ereje legyen és maradjon mindenkor mivelünk! Ámen!

# data[].attributes.attachment_link.title
Virágvasárnap - rövid istentisztelet - Olasztelek, 2020. április 5